Austrian Death Machine
Austrian Death Machine je solo projekt Tima Lambesisa, najpoznatijeg kao pjevača metalcore grupe As I Lay Dying. Projekt je zamišljen istovremeno kao parodija te u čast filmova Arnolda Scwarzeneggera.

Većina pjesama nosi ime prema poznatim Scwarzeneggerovim citatima iz filmova, kao što su: "Get to the Choppa", "Come with Me If You Want to Live", "If It Bleeds, We Can Kill It", "I'll Be Back", "I Eat Green Berets For Breakfast", "Who Is Your Daddy, and What Does He Do?"  i dr.

O sastavu

Prvi studijski album Total Brutal, na kojem je Tim Lambesis odsvirao sve instrumente, objavljen je 22. srpnja 2008., a par mjeseci kasnije EP sa božićnim temama nazvan A Very Brutal Christmas. Nakon nekoliko nastupa uživo, Lambesis se pridružio svom glavnom sastavu As I Lay Dying na turneji.

Iduće godine ponovno snima novi album, na kojem je gostovao pjevač Chad Ackerman iz sastava Destroy the Runner koji je oponašao glas Schwarzeneggera, te čak deset gitarista koji su odsvirali solaže. Objavljen je 29. rujna 2009. pod imenom Double Brutal. Unatoč tome što je Lambesis 2013. bio uhićen zbog pokušaja naručivanja ubojstva vlastite supruge, 1. travnja iduće godine objavljen je i treći album Triple Brutal pod izdavačkom kućom Artery Recordings. 

Zbog navedenog, dana 16. svibnja 2014. Tim Lambesis je osuđen na šest godina zatvora.

Članovi
Tim Lambesis - vokal, gitara, bas gitara, bubnjevi

Članovi uživo
Emil Werstler - gitara
Josh Gilbert - bas gitara
Jon "The Charn" Rice - bubnjevi
Justin Olszewski - oponašanje Arnolda Schwarzeneggera

Diskografija
Total Brutal (2008.)
Double Brutal (2009.)
Triple Brutal (2014.)

Izvori

Vanjske poveznice
Službena stranica

Američke muzičke grupe
Američke heavy metal grupe